Á hverjum morgni tilkynna foreldrar um veikindi barna sinna sem mæta ekki í skólann þann daginn . Það hefur verið gert með því að hringja , senda tölvupóst eða með öðrum skilaboðaleiðum . Nú hefur verið opnað fyrir skráningu foreldra á veikindum barna sinna í gegnum mentor.is hvort heldur sem er í tölvu eða í farsíma . Við hvetjum fólk til að nýta sér þessa leið . Athugið að foreldrar þurfa að vera innskráðir á eigin kennitölu . Það er ýmislegt sem skólinn gerir til að nám og dvöl nemenda verði sem þægilegust í skólanum . Undanfarin ár er búið að skipta út gömlum borðum og stólum og því verkefni er ekki lokið . Búið er að fjárfesta í mörgum spjaldtölvum til að auka fjölbreytni . Á þemadögum í nóvember síðastliðnum fengust nemendur við jafnrétti í víðum skilningi . Yngstu nemendur skólans könnuðu aðgengi að stofnunum og fyrirtækjum á Húsavík . Þeir fóru í vettvangsferðir , unnu minnisblað og gerðu nokkrar athugasemdir . Nemendur sendu stofnunum og fyrirtækjum bréf með athugasemdum sínum . Umferðarlög tóku ákveðnum breytingum núna um áramótin . Skylda barna til að nota hlífðarhjálm við hjólreiðar er færð í lög og nær nú til barna yngri en 16 ára í stað barna yngri en 15 ára . Það þýðir að allir nemendur skulu nota reiðhjólahjálm við hjólreiðar . Notkun snjalltækja er nú sömuleiðis bönnuð reiðhjólafólki á ferð . Til upplýsingar þá er símkerfi skólans óvirkt og verður um sinn . Ástæðan eru rafmagnstruflanir sem voru á svæðinu fyrir jól . Við biðjumst velvirðingar á óþægindum sem þetta kann að valda . Við bendum á netfangið skoli@borgarholsskoli.is sem og netföng starfsfólks . Skólastarf hefst mánudaginn 6. jan. næstkomandi . Sáumst . Nemendur fögnuðu saman á Litlu jólum í dag . Í upphafi hittust nemendur í sínum heimastofum til að eiga saman notalega stund áður en haldið var í Salinn . Jólasveinarnir úr Dimmuborgum litu í heimsókn og gerðu glens og gaman í nemendum . Að því loknu var dansað í kringum jólatréð við undirleik stórsveitar Tónlistarskólans . Hér fyrir neðan má sjá myndir frá deginum . Það er löng hefð fyrir söngstund á Sal skólans . Í morgun buðum við gestum að vera með á jólasöngsal og fylltist salurinn af fólki sem vildi njóta þessarar stundar með okkur . Við þökkum fólki kærlega fyrir komuna . Ásta Magnúsdóttir leikur undir á flygilinn ásamt léttsveit frá Tónlistarskóla Húsavíkur .